סקירת ספרות

(1) המחקר אודות מגע בין קבוצתי (intergroup contact) התמקד בתחילתו בתוצאות ואפקטים של המגע. בהמשך מחקרים בחנו את תהליכי תקשורת קוגניציה ורגשות המתפתחים בסיטואציות של מגע (Ron & Maoz 2013). המפגשים הבין קבוצתיים עשויים להיות מתוחים לאור יחסים בין קבוצתיים שליליים קודמים. החרדה מהקבוצה האחרת יכולה לגרום למבוכה, לאחיזה בנורמות קבוצת הפנים ולאי הבנות במפגש הבין קבוצתי (Stephan, 2014; Stephan, 2008;

( West, Shelton & Trial, 2009.

(2) במחקר שבחן צוותי עבודה מגוונים חברתית בישראל נימצא כי הדינמיקה בקבוצה משתנה בהתאם לבולטותו של הקונפליקט הישראלי פלשתיני המתמשך. במצבי רגיעה יחסית בו אין אירועים אקוטיים הקשורים לקונפליקט הישראלי פלסתיני ניכר כי המגוון החברתי משפיע על הדינאמיקה של היחסים בצוות. העובדים מתייחסים פעמים רבות בחוסר סובלנות והבנה לשונה מהם. אלמנט זה משפיע על אווירה עכורה בצוות, נכונות פחותה לשיתוף פעולה, פגיעה באמון ובבצוע משימות הצוות. לעומת זאת, כאשר מתרחש אירוע אלים כתוצאה מהקונפליקט העיקש במדינה הקואליציות בצוות משתנות כך שהשונות הרבה בצוות מתגמדת ומתהווים שני מחנות - קבוצת ה"ערבים" ויתר המגזרים (יהודים ילידי הארץ ויוצאי בריה"מ לשעבר). לשון אחר, גם במצבי רגיעה יחסית וגם במצבי הסלמה של הקונפליקט העיקש קיימת השפעה של המגוון החברתי והמתחים בין קבוצות. ברם, בסיטואציה של רגיעה קיימת גם השפעה מקדמת של שונות אשר משפיעה לחיוב על שיתוף-הפעולה בצוות. לעומת זאת, בעת אירועי הסלמה, הקיטוב גובר וכך מצטמצמת השפעתו החיובית של מגוון (Desivilya & Raz ,2015 )

3) מחקרים נוספים הראו כי חוויות שליליות בין קבוצות (negative intergroup experiences) מעלות את החרדה (anxiety) והאיום מקבוצת החוץ (Pettigrew & Tropp, 2011; Pettigrew & Hewstone, 2017). אלמנטים אלה נמצאו כמשפיעים על מערכות היחסים בין קבוצות רוב ומיעוט. במקום בו יש איום על הערכה ויכולת ההצלחה במשימות ניכר כי תפקוד קבוצת המיעוט ירדו והדבר אושש את הסטריוטיפ השלילי כלפי הקבוצה (Steele, 2010; Pettigrew & Tropp, 2011).

בנוסף נמצא, כי לאחר קיומו של מגע בין קבוצתי ממושך (לאורך זמן), קבוצות המיעוט מדווחות פחות על עמדות נגד קבוצת הרוב וסביר כי יסרבו לדרוש שינוי ליחס המפלה שהם חשים. אם כי ראוי לציי כין במידה והקבוצה תיחשף לאפלייה מתמשכת סביר כי כן תשמע מחאה על כך (Dixon, Durrheim, Tredoux, Tropp, Clack & Eaton, 2010; Dovidio, Gaertner, Ufkes, Saguy, & Pearson, 2016).

(4) מגע בין קבוצתי במציאות יום יומית (real life situations)

מחקרים הראו כי מגע בין קבוצתי עשוי להיתפס כחיובי או כשלילי (negative / positive contact). המפגש השלילי יוצר בולטות של הזהות הקבוצתית (של כל קבוצה), וזו משפיעה על הדינמיקה הבין קבוצתית. לראוי לציין כי המגע השלילי נמצא כמזיק יותר לדינאמיקה ולתפיסות השליליות הבין קבוצתיות. המגע החיובי יכול למנוע תפיסה שלילית עתידית של הקבוצה האחרת (Barlow, Paolini, Pedersen, Hornsey, Radke,, Harwood & Sibley, 2012; Graf, Paolini, Rubin, 2014; Paolini, Harwood, Rubin, Husnu, Joyce, & Hewstone, . 2014)). לאור האמור כאשר חוקרים מגע בין קבוצתי יש לקחת בחשבון את השפעתם של תהליכים תוך קבוצתיים כמשפיעים על חוויות ותפיסות המגע הבין קבוצתי (Dovidio2013).

מחקר שבחן מגע בין קבוצתי במצבי חיים אמיתיים (real life setting) דוגמת מקום מגורים, בצפון אירלנד (הנחשבת ל divided post-conflict society ) הראה כי באזורים בהם החיים מעורבים קיים מחד גיסא חשש/ איום גדול יותר מהקבוצה האחרת. מאידך נמצא כי באיזורים אלה התושבים מדווחים על תפיסות חיוביות יותר כלפי קבוצת החוץ מאשר אזורים בהם הרכב התושבים היה הומוגני יותר. ההסבר לכך נעוץ באינטראקציות התכופות והחיוביות בין הקבוצות(Schmid, Hewstone, Hughes, Jenkins & Cairns, 2008).

(5) לסיכום סקירת הספרות מציעה שהמציאות החברתית פוליטית של שסעים רבים ובמיוחד הקונפליקט הלאומי העיקש בצד הכורח של מגע במסגרת קבוצות מגוונות חברתית יכולה להשפיע על הדינאמיקה והתנהגות בין חבריהן. למרות האמור מפתיע לגלות כי חסרים מחקרים הבוחנים את ההשלכות של מציאות קונפליקטואלית מורכבת זו על מערכות היחסים והתנהגויות ותפיסות של פרטים מקבוצות חברתיות שונות בסיטואציות של מסגרות משותפות הנכפות על חברי הקבוצות, ולא רק במפגשים הנבחנים בתנאים אופטימאליים.